Valehtelevat viettelijät (1. tuotantokausi)
Jaksot

| # | Σ # | Nimi | Ohjaus | Käsikirjoitus | Alkup>  esityspäivä | Suomen esityspäivä | Katsojat (milj> ) |
| --- | --- | --- | --- | --- | --- | --- | --- |
| 1 | 1 | Mihin Alison katosi? (Pilot) | Lesli Linka Glatter | I. Marlene King | 8. kesäkuuta 2010 | 14. toukokuuta 2012 | 2,47 |
Rosewoodin kaupungissa Pennsylvaniassa on kulunut vuosi siitä, kun Alison DiLaurentis katoaa mystisesti viiden ystävän illanvietosta. Juorut liikkuvat edelleen pienessä yhteisössä, eikä kukaan ole unohtanut. Aria, Hanna, Spencer ja Emily jatkavat elämäänsä omilla teillään: Spencer sotkeutuu siskonsa miessuhteeseen, Hanna näpistää ostoskeskuksesta ja Emily tutustuu Mayaan, joka muuttaa Alisonin vanhaan taloon. Aria palaa kotiin Islannista ja tapaa pubissa miehen, joka myöhemmin paljastuu hänen opettajakseen. Järkyttävä löytö Alisonin vanhalta takapihalta yhdistää jälleen neljä tyttöä, ja kuvioon sekaantuu myös salaperäisiä viestejä lähettävä "A". 
| 2 | 2 | Jennan salaisuus (The Jenna Thing) | Liz Friedlander | I. Marlene King | 15. kesäkuuta 2010 | 21. toukokuuta 2012 | 2,48 |
Jennan paluu Rosewoodiin palauttaa tyttöjen mieleen heidän osallisuutensa vuoden takaiseen onnettomuuteen, jossa Jenna menetti näkönsä. Emily nauttii uuden naapurintytön seurasta. Hanna yrittää helpottaa oloaan poikaystävänsä avulla, mutta papin poika ei lankea pauloihin noin vain. Aria jättäytyy pois Ezran tunneilta ja isän likainen salaisuus vaivaa häntä. Kaikki tytöt joutuvat etsivän haastatteluun. Hannan äiti viettää yön poliisin kanssa saadakseen tyttärensä näpistysjutun unohtumaan, ja Spencer jatkaa sisarensa sulhasen vokottelua. 
| 3 | 3 | Kuin surmaisi satakielen (To Kill a Mocking Girl) | Elodie Keene | Oliver Goldstick | 22. kesäkuuta 2010 | 28. toukokuuta 2012 | 2,74 |
Tytöt yrittävät keksiä keinon muistella Alisonia, mutta A:n tekstiviesti saa heidät varpailleen. Aria törmää isänsä ex-rakastajaan ja sanoo suorat sanat. Melissa syyttää Spenceriä kihlauksensa purkautumisesta. Huono itsetunto alkaa vaivata Hannaa, kun hän yrittää turhaan vietellä Seanin. Emily ja Maya suutelevat valokuvakopissa, mutta joku varastaa kuvat. 
| 4 | 4 | Varotoimet vähissä (Can You Hear Me Now?) | Norman Buckley | Joseph Dougherty | 29. kesäkuuta 2010 | 4. kesäkuuta 2012 | 2,09 |
Tytöt päättävät käydä A:ta vastaan suodattamalla tuntemattomien viestit. Emily ja Toby päätyvät samalle kemiankurssille. Aria vaivaantuu kuullessaan muiden kehuvan Ezraa kilpaa. Myös vanhempien ongelmat stressaavat. Hannan isä tulee käymään. Varotoimet eivät auta, kun A ehtii jättää viestin Spencerin huoneeseen.
| 5 | 5 | Totuus lyö vasten kasvoja (Reality Bites Me) | Wendey Stanzler | Bryan M. Holdman | 6. heinäkuuta 2010 | 11. kesäkuuta 2012 | 2,62 |
Tytöille saapuu video, josta selviää A:n kuvanneen heitä komerosta heidän tutkiessaan huulipunalla kirjoitettua viestiä. Arian äiti on saanut tietää totuuden ja Aria pelkää, miten kirje vaikuttaa hänen perheensä elämään. Hanna joutuu töihin hammashoitolaan kolaroituaan Seanin auton ja päättää ottaa selvää Jennasta. Spencer yrittää estää muita saamasta selville hänen huijauksensa kirjoituskilpailussa, mutta katumus hälvenee isän moraalia ihmetellessä. 
| 6 | 6 | Dramaattinen juhlailta (There’s No Place Like Homecoming) | Norman Buckley | Maya Goldsmith | 13. heinäkuuta 2010 | 18. kesäkuuta 2012 | 2,69 |
Rosewoodin lukiossa on tanssiaiset, ja kuningattaren kruunua tavoitteleva Hanna menee Seanin perässä ”Tosirakkaus odottaa” -kokoontumiseen. Samalla hän jatkaa Jennan tietojen kalastelua. Tobyn paidan alta paljastuu karmea totuus. Spencer saapuu juhliin Alexin kanssa, mutta joutuu koko ajan vahtimaan Emilyä, joka on pahaa-aavistamatta ottanut seuralaisekseen Tobyn. 
| 7 | 7 | Juhlien jälkipuintia (The Homecoming Hangover) | Chris Grismer | Tamar Laddy | 20. heinäkuuta 2010 | 25. kesäkuuta 2012 | 2,55 |
Tytöt ovat järkyttyneitä tapahtuneesta, eikä Emily kerro totuutta poliiseille ennen kuin on nähnyt Tobyn kansion. Myös Jenna tulee vierailemaan toipilaan luona ja tahtoo kansion itselleen. Spencer yrittää hyvitellä myttyyn mennyttä iltaa Alexille, mutta luokkarajat hiertävät välejä. Arian vanhemmat jatkavat mykkäkoulua, ja se heijastuu myös lasten käytökseen. 
| 8 | 8 | Ikuisesti muistoissa (Please, Do Talk About Me When I’m Gone) | Arlene Sanford | Joseph Dougherty | 27. heinäkuuta 2010 | 2. heinäkuuta 2012 | 2,52 |
Kaupungin lahjoittama puistonpenkki Alisonin muistoksi on valmis ja tytöt järjestävät muistotilaisuuden. Kaupunkiin saapuu Alisonin veli Jason, joka tahtoo lausua mielipiteensä juhlallisuuksista ja aikoo samalla reissulla myös vauhdittaa poliisin tutkimuksia. Jenna aikoo puhua tilaisuudessa, mikä huolestuttaa tyttöjä. Hannan äiti kamppailee rahaongelmien kanssa. Emily ja Maya menevät ensitreffeilleen. 
| 9 | 9 | Myrskyn silmässä (The Perfect Storm) | Jamie Babbit | Oliver Goldstick | 3. elokuuta 2010 | 9. heinäkuuta 2012 | 2,55 |
Lukion oppilailla on tasokokeet. Samaan aikaan Rosewoodin ylle puhkeaa myrsky, ja kaikki jäävät jumiin koululle. Poliisi tutkii Alisonin muistopaikan hajottamista ilkivaltana ja pistää tytöt koville. Onneksi Spencerin äiti rientää hätiin. Salamyhkäinen Emily erkanee muista ja löytää Alisonille kirjoittamansa kirjeen. Kaikessa hötäkässä hukkuu myös laukku, jonka sisältä löytyy melkoinen pommi. 
| 10 | 10 | Pidä ystävät lähellä (Keep Your Friends Close) | Ron Lagomarsino | I. Marlene King | 10. elokuuta 2010 | 16. heinäkuuta 2012 | 3,07 |
Mona kutsuu viettelijät synttäreilleen, mutta A:n lähettämä viesti saa hänet hylkäämään Hannan. FBI tulee koululle, ja tytöt näkevät Alisonin katoamispäivänä kuvatun videon. Poliisi löytää uutta todistusaineistoa Alisonin tapaukseen, ja Toby uskoutuu Emilylle. Spencer ihmettelee Ianin paluuta kuvioihin, mutta rohkaisee silti siskoaan treffeille. Monan synttäreistä kehkeytyy piinaava hippaleikki, ja juhlissa kuokkiva Hanna vakoilee A:ta vakavin seurauksin. 
| 11 | 11 | Mitä synttäreillä sattui? (Moments Later) | Norman Buckley | Joseph Dougherty | 3. tammikuuta 2011 | 23. heinäkuuta 2012 | 4,22 |
Hanna herää sairaalassa yliajon jälkeen ja uskoo tietävänsä, kuka ”A” on. Vahva lääkitys saa hänet hourailemaan, mutta seasta erottuu myös totuuden jyvä. Tilanne tuntuu mutkistuvan entisestään, kun enemmistö ei enää syytäkään Alisonin kuolemasta Tobya. Spencerin yllätykseksi Melissa ja Ian karkaavat vihille. Emily tulee ulos kaapista vanhemmilleen. 
| 12 | 12 | Suolaa haavoille (Salt Meets Wound) | Norman Buckley | Oliver Goldstick | 10. tammikuuta 2011 | 30. heinäkuuta 2012 | 3,21 |
Hanna pääsee sairaalasta ja löytää äitinsä piilottamat rahat. Mona järjestää hänelle kotiinpaluujuhlat, joissa syntyy sanaharkkaa ja lopulta selviää myös totuus Alisonin muistopaikasta. Emily kutsuu Mayan päivälliselle parantaakseen perheensä välejä, ja Aria toppuuttelee Ezraa vakuuttamalla, ettei kukaan tiedä heistä. Toby ei pääse kuistiaan pidemmälle. Spencer ihmettelee äitinsä suhtautumista Melissan pika-avioitumiseen. Myös Alexin kunnianhimottomuus mietityttää häntä. 
| 13 | 13 | Kuka onkaan puolellasi? (Know Your Frenemies) | Ron Lagomarsino | I. Marlene King | 17. tammikuuta 2011 | 6. elokuuta 2012 | 2,99 |
”A” on vienyt Ashleyn varastamat rahat ja pakottaa Hannan vastakkain vanhojen tapojensa kanssa. Spencer saa varmistuksen, että Ian oli Alisonin seurassa juuri ennen hänen katoamistaan. Emily on viimein avoimesti Mayan seurassa, mutta hänen äidillään on vaikeuksia sulattaa asiaa. Alisonin katoamispäivänä kuvatun videon loppuosa ilmestyy Spencerin läppärille. 
| 14 | 14 | Varo, mitä toivot (Careful What U Wish 4) | Norman Buckley | Tamar Laddy | 24. tammikuuta 2011 | 13. elokuuta 2012 | 3,17 |
Tytöt aikovat näyttää videon poliisille, mutta Spencer tajuaa läppärinsä kadonneen. Arian entinen lapsenvahti tulee Rosewoodiin ja iskee silmänsä Ezraan. Luokkaretkeä varten järjestetyssä tanssimaratonissa A lupaa Hannalle rahaa jokaisesta tanssista Lucasin kanssa. 
| 15 | 15 | Kun yksi valhe ei riitä (If at First You Don’t Succeed, Lie, Lie Again) | Ron Lagomarsino | Maya Goldsmith | 31. tammikuuta 2011 | 20. elokuuta 2012 | 3,19 |
Emily palaa Rosewood Sharks-uimajoukkueeseen ja rikkoo ennätyksiään, mikä saa kapteenin titteliä havittelevan Paigen kateelliseksi. Spencer uskaltautuu Jasonin puheille ja jäljittää kiivaasti nimirannekkeiden tekijää. Hannan äiti on rahavaikeuksissa ja A tarjoaa Hannalle tilaisuuden hankkia nopeasti käteistä, mutta kovin panoksin. 
| 16 | 16 | Ollaan kavereita (Je Suis un Amie) | Chris Grismer | Bryan M. Holdman | 7. helmikuuta 2011 | 27. elokuuta 2012 | 3,14 |
Arian vanhemmilla on vispilänkauppaa, mutta se ei pysy pitkään salassa. Koulusta löytyy huppupäinen häirikkö sekä A:han liittyvää välineistöä. Spencer uskoo vakaasti, että joku yrittää lavastaa hänet ja pestautuu Tobyn tuutoriksi voidakseen kalastella tietoja. Emily ja Paige tekevät sovinnon. Hanna tajuaa tyrineensä Arian kanssa pahasti, mutta saa tukea Calebilta. 
| 17 | 17 | Maailma muuttuu (The New Normal) | Michael Grossman | Joseph Dougherty | 14. helmikuuta 2011 | 3. joulukuuta 2012 | 2,35 |
Spencer ei osaa tulkita Tobyn viestiä, joka liittyy Jennaan. Hanna ja Caleb tekevät salapoliisin hommia Ashleyn hyväksi. Paigen isä tulee raivoamaan koululle, jolloin Ezra joutuu selvittelemään tilannetta ja Pam päättää puolustaa Emilyä. Tobyn syytteet kumotaan. 
| 18 | 18 | Pahuuden siemen (The Badass Seed) | Paul Lazarus | Oliver Goldstick & Francesca Rollins | 21. helmikuuta 2011 | 10. joulukuuta 2012 | 2,90 |
Spencer ja Hanna ovat mukana Ezran ohjaamassa näytelmässä, ja Aria puhuu itselleen paikan ohjaajajoukoissa. Spencer tahtoo selvittää, miten Jenna ja Ian tuntevat toisensa ja pyytää Tobyn apua. Hanna alkaa ihastua Calebiin. Tyttöjen mieleen palautuu ilta, jolloin Alison vei heidät väärillä henkkareilla opiskelijajuhliin. He löytävät uuden todisteen, joka kääntyykin heitä vastaan. 
| 19 | 19 | Kiinnostaa, epäilyttää, kiinnostaa (A Person of Interest) | Ron Lagomarsino | I. Marlene King & Jonell Lennon | 28. helmikuuta 2011 | 17. joulukuuta 2012 | 2,69 |
Epäillessään Iania tytöt joutuvat poliisikuulusteluihin ja sortuvat osatotuuksiin. Toby ja Spencer löytävät täsmäävän numerokoodin, mutta onko kaikki sittenkin A:n peliä? Calebin salamajoitus paljastuu Ashleylle. Aria haluaa kertoa Ezralle totuuden Jennan onnettomuudesta. 
| 20 | 20 | Pöllön katse (Someone to Watch Over Me) | Arlene Sanford | Joseph Dougherty | 7. maaliskuuta 2011 | 24. joulukuuta 2012 | 2,95 |
Spencer on yhä epäilyksen alla ja poliisit käyvät koluamassa hänen huoneensa. Emily hämmentyy Paigen hyvistä väleistä Seanin kanssa. Hanna on pettynyt sekä Calebiin että Jennan pikku tekoseen ja purkaa turhaumaansa häneen. Spencerin pelot käyvät toteen, kun todisteita löytyykin. 
| 21 | 21 | Haluttu avain (Monsters in the End) | Chris Grismer | Oliver Goldstick | 14. maaliskuuta 2011 | 31. joulukuuta 2012 | 2,94 |
Caleb on lähdössä Rosewoodista ja paljastaa Hannalle, mitä Jenna halusi hänen löytävän. Aria saa vilauksen valokuvasta, jonka perusteella hän epäilee Ezran viettävän kaksoiselämää. Spencer asettaa Ianin kiusalliseen tilanteeseen ja kokee kauhun hetkiä festivaaleilla. Auttaessaan Paigea Emily tutustuu Samaraan. Alisonin jälkeensä jättämän avaimen avulla tytöt voivat olla askeleen lähempänä murhan motiivia. 
| 22 | 22 | Kenelle kellot soivat (For Whom the Bell Tolls) | Lesli Linka Glatter | I. Marlene King | 21. maaliskuuta 2011 | 7. tammikuuta 2013 | 3,64 |
Tytöt ajavat Jennan nurkkaan löytämiensä kyseenalaisten videoiden takia, ja Jennalla on takataskussaan paljastuksia Alista. Hanna ikävöi Calebia. Garrett tulee tyttöjen turvaksi tapaamiseen, johon Ian ei saavukaan. Takaa-ajettu Spencer päätyy kasvotusten Alisonin murhaajan kanssa, mutta A näyttää vetäneen jälleen pidemmän korren.